num_pages: 107
description: सर्जेरावाला लोहगडातील तळघरात बंद करून दोन दिवस झाले होते. त्या जागेत सूर्यप्रकाश प्रवेश करू शकत नसल्यामुळे सर्जेरावाला काळावेळाचे भान राहिले नव्हते आणि आपण कितीतरी दिवस त्या अंधारकोठडीत पडलो आहोत असे त्याला वाटत होते. बाहेर दिवस आहे की रात्र आहे हे समजण्यास काही मार्ग नव्हता. पण ज्यावेळी त्याला अन्नपाणी देण्यात येत असे त्यावेळी तो दिवस असावा असे तो अनुमान करीत असे. त्या भयानक काळोखातही तो भरपूर खात होता, झोपत होता आणि विचारही करीत होता. झोप पूर्ण झाली की तो त्या अंधारकोठडीत फेऱ्या घालीत असे. पण ती कोठडी इतकी लहान होती, की त्याच्यासारख्या उंच माणसाला तेथे आरामाने हातपाय पसरून झोपणेही अवघड होते. जे काही घडले त्याबद्दल तो पश्चात्ताप करीत नव्हता किंवा त्याला खेदही हो
title: पेशवाईतील काळापहाड: Peshawaitil Kalapahad
publisher: BookHungama (Srujan Dreams Pvt. Ltd.)